**ЗАХТЕВ ЗА ИЗДАВАЊЕ ВОДНЕ ДОЗВОЛЕ ЗА КОЈЕ НИЈЕ ИЗДАТО РЕШЕЊЕ О ВОДНОЈ САГЛАСНСОТИ**

**Законски основ:**

- Закон о водама члан 122-126 ("Сл. гласник РС", бр. 30/2010, 93/2012, 101/2016, 95/18 и 95/2018)

- Правилника о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Службени гласник РС“ број 72/17, 44/2018)

- Правилник о одређивању случајева у којима је потребно прибавити водну дизволу („Сл. гласник РС”, бр. 30/2017);

**Сврха административног поступка**

- водна дозвола може се издати без водних услова и водне сагласности за изграђене објекте и системе који имају употребну дозволу и не утичу неповољно на водни режим. Захтев за издавање водне дозволе, ван поступка обједињене процедуре, подноси физичко или правно лице Одељењу за пољопривреду и заштиту животне средине.

**Надлежност и временски оквир**

Законом о водама није одређен рок за спровођење овог поступка, те се из тих разлога примењује чл. 145. Закона о општем управном поступку („Службени гласник РС“ број 18/2016), који прописује да је орган дужан да изда решење у року од 30 дана од покретања поступка, као општи законски рок.

**Документа која подносилац захтева треба да достави**

Уз поднети захтев, подносилац захтева прилаже одговарајућу документацију и то: главни пројекат са лиценцом, извод из главног пројекта који се односи да хидротехнички део и део који се односи на објекте који утичу на водним режим са лиценцом, употребна дозвола, Извештај јавног водопривредног предузећа о спремности објекта за издавање водне дозволе, доказ о уплати републичке административне таксе (тар. бр. 1 и 9 тарифе РАТ).

**Преглед корака**

- Корак бр. 1 Преузимање захтева се врши у услужном центру Градске управе ( Зграда Жупаније, Сомбор, Трг цара Уроша бр.1) или са сајта града Сомбора http://www.sombor.rs/

- Корак бр. 2. Предаја захтева са потребном документацијом се врши у услужном центру Градске управе (шалтери 11 и 12 у периоду од 8,00 до 15,00 часова)

- Корак бр. 3. Службеник потврђује пријем захтева и приложене документације

- Корак бр. 4. Надлежни орган доставља подносиоцу захтева Решење путем поште

Контакт особа у Одељењу за пољопривреду и заштиту животне средине је Мирјана Дрча Боровић (маил: mdrcaborovic@sombor.rs), тел.468-163, канцеларија бр. 55